
Nënpresidentja Harris, thirrje Senatit për të mbështetur të drejtën e votës

Kanë kaluar 54 vjet që nga vrasja e Dr Martin Luther King, Jr. - predikuesi afrikano-amerikan i cili udhëhoqi një lëvizje të të drejtave civile që ndryshoi Amerikën dhe bëri jehonë në mbarë botën. 
Gjatë një fjalimi në Kishën Baptiste Rev. King në Atlanta, Nënpresidentja Kamala Harris i kërkoi Senatit të veprojë në mbështetje të së drejtës së votës, ndërsa paralajmëroi se përpjekjet për të kufizuar të drejtën për të votuar në disa shtete amerikane mund të ndërlikojnë qasjen tek votimi për miliona banorë. tha ajo, ndërsa shtoi se Edhe familja e udhëheqësit të vrarë të të drejtave civile Martin Luter King Jr. dhe mbështetës të tij, marshuan në Uashington duke kërkuar miratimin e një ligji për të mbrojtur votuesit nga diskriminimi racor. Ky organizim vjen pas një jave zhgënjyese për Presidentin Joe Biden, i cili shkoi në Kapitol për t’i kërkuar Senatit të ndryshojë një rregull parlamentar që mban bllokuar ligjin mbi të drejtën e votës, por ai ndeshi në kundërshtinë e dy demokratë konservatorë në Senat. Në një tubim para marshimit të së hënës, i biri i Martin Luther Kingut, Martin Luther King III, vlerësoi demokratët për miratimin e projektligjit gjithëpërfshirës të infrastrukturës vitin e kaluar, por u kërkoi atyre që të nxisin miratimin e ligjeve për të drejtat e votimit. tha ai. Zoti King III, gruaja e tij, Arndrea Waters King dhe vajza e tyre Yolanda Renee King, udhëhoqën marshimin në Uashington. thotë Lisa Meuiner, një 53 vjeçare nga Uashingtoni që po marshonte. Projektligji mbi të drejtën e votës do të zgjeronte mundësitë e votimit me postë, do të forconte mbikëqyrjen federale të zgjedhjeve në shtetet që kanë një histori të diskriminimit racor dhe do të shtrëngonte rregullat e financimit të fushatave. Demokratët thonë se ligji është i domosdoshëm për të kundërshtuar kufizimet e reja të votimit të miratuara në shtetet e udhëhequra nga republikanët, që sipas vëzhguesve të zgjedhjeve vështirësojnë votimin e pakicave dhe atyre me të ardhura të ulëta. Kufizimet e reja mbi votën janë shfaqur pas pretendimeve false të ish-Presidentit Donald Trump në zgjedhjet e vitit 2020 se humbja e tij është rezultat i manipulimeve. Udhëheqësi i shumicës demokrate në Senat, Chuck Schumer njoftoi se të martën Senati do të shqyrtojë projektligjin. Republikanët kanë gjysmën e 100 vendeve në Senat dhe janë të bashkuar në kundërshtimin e ligjit, të cilin ata e shohin si ‘grabitje të pushtetit nga një parti politike’. Kjo lë vetëm një rrugë për Presidentin Biden dhe Senatorin Schumer, bindjen e senatorëve demokratë konservatorë, Joe Manchin dhe Kyrsten Sinema që të pajtohen për ndryshinin e rregullit parlamentar të quajtur “filibuster”, në bazë të së cilit miratimi i shumicës së ligjeve kërkon mbështetjen e 60 senatorëve. Kanë kaluar 54 vjet që nga vrasja e Dr Martin Luther King, Jr. - predikuesi afrikano-amerikan i cili udhëhoqi një lëvizje të të drejtave civile që ndryshoi Amerikën dhe bëri jehonë në mbarë botën. Që nga ajo kohë, Shtetet e Bashkuara kanë bërë hapa të mëdhenj në çështjen racore, por ndarjet e thella ende vazhdojnë. Ngritja e Martin Luther King Junior si një udhëheqës i të drejtave civile filloi në vitin 1955 kur ai drejtoi përpjekjet kundër ndasive në rrjetin e autobusëve publikë në shtetin Alabama. Më pas ai drejtoi lëvizjet paqësore kombëtare me kërkesa për të drejta të barabarta. Në vitin 1964, zoti King fitoi Çmimin Nobel për Paqen dhe po atë vit Presidenti amerikan Lyndon Johnson nënshkroi Aktin e të Drejtave Civile dhe një vit më vonë, Aktin e të Drejtave të Votës. Masat shpallën të jashtëligjshme ndarjet racore në vendet publike dhe praktikat diskriminuese që i pengonin afrikano-amerikanët të votonin. pati thënë zoti King në një nga fjalimet më mbreslënëse. Përmes një forumi vitual Departamenti i Drejtësi nderoi veprimtarinë e zotit King. Kristen Clarke është Ndihmës Prokurorja e Përgjithshme për të Drejtat Civile në Departamentin e Drejtësisë. Shumë udhëheqës të të drejtave civile thonë se lufta e zotit King për të siguruar të drejta të barabarta votimi vazhdon edhe sot. Sherrilyn Ifill është Presidente e Fondit të Mbrojtjes Ligjore dhe Arsimit në Shoqatën Kombëtare për Përparimin e Njerëzve me Ngjyrë, shkurtimisht NAACP. Ditë më parë, Presidenti Joe Biden dhe Zëvendëspresidentja Kamala Harris bënë nderimet e tyre tek varri i Martin Luther King Jr., në shtetin Xhorxhia, ku zoti Biden foli mbi debatin e vazhdueshëm kombëtar mbi të drejtën e votës. Republikanët i hedhin poshtë kritikat e zotit Biden me arsyetimin se po përpiqen të mbrojnë votën dhe jo ta kufizojnë atë. Ata thonë se janë alarmuar nga propozimet për ndryshimin e ligjeve të Senatit për të miratuar një ligj kombëtar për të drejtën e votës pa mbështetjen republikane. Ndërkohë, në të gjithë vendin po hiqen statujat që shumë i lidhin me racizmin, si kjo e gjeneralit të konfederatës Stonewall Jackson. , thotë Michelle Colbert, që ndoqi heqjen e statujës. Zoti King u vra gjatë një atentati, në vitin 1968. Por dekada më vonë, fjalët e tij të famshme ende frymëzojnë shumë njerëz që të vazhdojnë të punojnë për drejtësinë racore, një çështje që mbetet çështje thelbësore e dialogut kombëtar amerikan.